OpenLLM-France/wikimedia huggingface dataset:
# Domenico Modugno

Domenico Modugno (Polignano a Mare, 1928ko urtarrilaren 9a - Lampedusa, 1994ko abuztuaren 6a) italiar abeslari eta politikaria izan zen.

## Bizitza

Gaztetan Erromara joan zen zineman aritzeko asmoarekin, baina berehala abeslari hasi zen. Erroman bizi zela hainbat lan idatzi zituen Fonit Records etxearentzat, sizilieraz lehenbizi eta italieraz ondoren. Grabatu zituen lehenengo kantuen artean aipatzekoak dira La Donna Riccia (1956) eta Lazzarella (1957). 1958an, San Remoko sari ospetsua irabazi zuen Nel blu dipinto di blu (Volare) abestiarekin. Abesti hark berehala hartu zuen lehenengo lekua Estatu Batuetan, eta baita munduko beste hainbat herrialdetan ere.
Ondoren, arrakasta handiko beste lan batzuk egin zituen: Piove (1959); Addio, Addio (1962); edo Dio Come Ti Amo (1966). 1960ko hamarraldiak aurrera egin ahala, Modugnoren ospeak beherantz egin bazuen ere, Italian garrantzi handiko abeslaria izaten jarraitu zuen. Hogei milioi disko baino gehiago saldu ditu munduan osoan zehar.

## Ikus, gainera

* Nel blu dipinto di blu (Volare)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Italieraz) Domenico Modugno abeslariari buruzko webgunea
* Datuak: Q201392
* Multimedia: Domenico Modugno / Q201392
# Domeinu (biologia)

Taxonomia biologikoan, domeinua organismoen sailkapenaren maila taxonomikorik altuena da. Supererreinua eta inperioa terminoak aurrekoaren sinonimoak dira. Bere dibisioak Archaea, Eubacteria eta Eukaryota dira.
Bizitza sailkatzeko modu asko egon dira historian zehar. Egun ere hainbat modu daude, besteak beste:
* Bi inperioen sistema edo superdomeinuen sistema: bi talde handi onartzen dira, Prokaryota (edo Monera) eta Eukaryota inperioak.
* Sei erreinuen sistema: goi mailako sei talde onartzen dira, Protista, Archaea, Eubacteria, Fungi, Plantae, eta Animalia.
* Hiru domeinuen sistema, berriena: Carl Woesek proposatu zuen 1990ean, Archaea, Bacteria eta Eukaryota talde handiez osatua.
Multzokatze hauek sekuentzia genetikoen analisian eta kladistikan oinarritzen dira.

## Kanpo estekak

* Datuak: Q146481
* Multimedia: Domains (biology) / Q146481
# Domeka (pertsona-izena)

Domeka euskal emakume-izen bat da, Erdi Aroko testuetan eta XVI-XVII. mendeetako agirietan maiz agertzen dena. Latineko Dominica («Jainkoarena») kristau izenetik dator. 1555ean Domeca Ortuzar ageri da Arrasaten (Gipuzkoa), eta 1573-1574 urteetan Domeca de Yrurre, Domequa de Ariçaleta eta Domeca de Tirapu aurkitzen ditugu Ziraukin (Nafarroa Garaia). Aldaerak: Domenga, Domenja, Domekoitza eta Domikutza.
Gizonezkoentzako euskal izen baliokidea Domiku da. Inguruko erdaretako emakume izen baliokideak, berriz, Dominga (gaztelaniaz) eta Dominique (frantsesez).

## Erreferentziak

* ↑ Euskaltzaindia: Euskal Onomastikaren Datutegia.

## Kanpo estekak

* Datuak: Q20967116
# Domenichino

Domenico Zampieri, Domenichino txikigarriagatik ezaguna (Bolonia, 1581eko urriaren 21a - Napoli, 1641eko apirilaren 6a) italiar Barrokoko margolaria izan zen.
Denis Calvaert margolari flandestarrarekin ikasi zuen. 1602an Erromara joan zen eta Annibale Carracciren ikaslea izan zen. Francesco Albani eta Guido Reni boloniatarrekin bizi izan zen eta Giovanni Lanfrancorekin lan egin zuen. Laster, erlijio-patroien enkarguak eta elizak apaintzeko enkarguak jaso zituen. 1631n Erroma Napolira joan zen, eta han diru gehiago eskaini zioten bere lanengatik. Agian pozoituta hilko zen. Errudunak arerio jeloskorrak lirateke (Napoliko kabala: Jusepe de Ribera, Battistello Caracciolo eta Belisario Corenzio).
Bere artea klasiko-idealista da. Edertasunaren ideia (idea del bello) garatzen du, Edertasunaren ideia garatzen du, antzinateko eta Errenazimentuko artearen adibiderik onenak aztertuz eta imitatuz. Estilo modernora egokitutako musika-tresnak ere asmatu zituen.

## Iruditegia

* Kalbarioko bidea c. 1610
* Artzainen gurtza, c. 1607-10
* Paisaia Tobiasekin, 1610-13
* Isaaken sakrifizioa, 1627-28
* Birjina adabarkarrekin, c. 1604-05
* San Joan Ebanjelaria
* Diana eta bere ninfen arteko arku tiro lehiaketa, 1616

## Kanpo estekak

* Datuak: Q320118
* Multimedia: Domenichino / Q320118
# Domenico Fontana

Domenico Fontana (Melide, Ticino, 1543 – Napoli, 1607ko ekainaren 28a) suitzar jatorriko arkitekto eta hirigilea izan zen. Berantiar Pizkundean Erroma eta Napolin lan egin zuen.
Sixto V.a aita santu zela (1585-1590), arkitekto ofiziala izan zen. Kapera Sixtinoa eraiki zuen Santa Maria Nagusian eta Laterango jauregiaren aurrealdea jaso zuen (1587). Sixto V.a hil eta gero, Napolira joan zen. Bertan, Errege jauregia eraiki zuen (1600-1602). Haren estiloak, Michelangelo eta Vignola oinarritzat hartuz, bidea zabaldu zion Maderno eta Berniniren eraikitzeko moduari.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q336806
* Multimedia: Domenico Fontana / Q336806
# Domeka (argipena)

Domeka izenak adiera zenbait ditu:
* Domeka, igandea mendebaleko euskaran;
* Domeka, euskal emakume-izena.
# Domenico Cimarosa

Domenico Cimarosa (Aversa, 1749ko abenduaren 17a - Venezia, 1801eko urtarrilaren 11) italiar musikagilea izan zen. Napoliko kontserbatorioan egin zituen musika-ikasketak. Operei esker, ospe handia izan zuen Europa guztian: La Finta Parigina (1773), L´Italiana in Londra (1779), Gemina e Bernardone (1781) eta Alessandro nelle indie (1781). Katalina II.a Errusiako tsarrak gorteko kaperako maisu eta musikagile izendatu zuen San Petersburgon (1787). Errusiatik itzulitakoan ondu zuen bere lan nagusia: Il Matrimonio segreto (Viena, 1791).

## lan batzuk

* irudimen armatua - Armida immaginaria 1777
* Italian Londresen - Italiana in LOndra 1779
* giannina eta bernardone - Giannina e Bernardone 1781
* etengabeko maitasuna - Amor costante 1782
* maitalea dantzaria - Ballerina amante 1782
* villana aitortu - Villana riconosciuta 1783
* senarra etsita - Marito disperato 1785
* ezkontza sekretua - Matrimionio segreto 1792
* eguzkiaren birjina - Vergine del sole 1789
* volodimiro - Volodimiro 1787
* fanatic prankster - Fanatico burlato 1787
* zentzugabeko zortea - Imprudente fortunato 1797

## kanpoko estekak

* Fanatico burlato
* Ballerina amante
* Armida Immaginaria
* Matrimonio segreto
* Giannina e Bernardone
* Vergine del sole

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
== Kanpo estekak =0
* Datuak: Q191775
* Multimedia: Domenico Cimarosa / Q191775
# Doradidae

Doradidae arrain siluriformeen familia da, Hego Amerikako ur gezetan bizi dena.

## Generoak

FishBaseren arabera, familiak egun 93 espezie ditu, 32 generotan banaturik:
* Acanthodoras
* Agamyxis
* Amblydoras
* Anadoras
* Anduzedoras
* Astrodoras
* Centrochir
* Centrodoras
* Doraops
* Doras
* Franciscodoras
* Hassar
* Hemidoras
* Hypodoras
* Kalyptodoras
* Leptodoras
* Lithodoras
* Megalodoras
* Merodoras
* Nemadoras
* Opsodoras
* Orinocodoras
* Oxydoras
* Physopyxis
* Platydoras
* Pterodoras
* Rhinodoras
* Rhynchodoras
* Scorpiodoras
* Trachydoras
* Wertheimeria
ITISek, berriz, genero hauek proposatzen ditu:
* Acanthodoras Bleeker, 1862
* Agamyxis Cope, 1878
* Amblydoras Bleeker, 1862
* Anadoras Eigenmann, 1925
* Anduzedoras Fernández-Yépez, 1968
* Astrodoras Bleeker, 1862
* Centrochir Agassiz in Spix & Agassiz, 1829
* Centrodoras Eigenmann, 1925
* Doraops Schultz, 1944
* Doras Lacepède, 1803
* Franciscodoras Eigenmann, 1925
* Hassar Eigenmann & Eigenmann, 1888
* Hemidoras Bleeker, 1858
* Hypodoras Eigenmann, 1925
* Kalyptodoras Higuchi, Britski & Garavello, 1990
* Leptodoras Boulenger, 1898
* Lithodoras Bleeker, 1862
* Megalodoras Eigenmann, 1925
* Nemadoras Eigenmann, 1925
* Opsodoras Eigenmann, 1925
* Orinocodoras Myers, 1927
* Oxydoras Kner, 1855
* Physopyxis Cope, 1871
* Platydoras Bleeker, 1862
* Pterodoras Bleeker, 1862
* Rhinodoras Bleeker, 1862
* Rhynchodoras Klausewitz & Rössel, 1961
* Scorpiodoras Eigenmann, 1925
* Trachydoras Eigenmann, 1925
* Wertheimeria Steindachner, 1877

## Erreferentziak

* ↑ «Merodoras nheco, new genus and species from Rio Paraguay basin, Brazil (Siluriformes, Doradidae), and nomination of the new subfamily Astrodoradinae» (PDF) Zootaxa 1446: 31–42..
* ↑ Birindelli, J.L.O. & Sabaj Pérez, M.. (2011). «Ossancora, new genus of thorny catfish (Teleostei: Siluriformes: Doradidae) with description of one new species» Proceedings of the Academy of Natural Sciences of Philadelphia 161: 117-152..
* ↑ Birindelli, J.L.O.. (2014). «Phylogenetic relationships of the South American Doradoidea (Ostariophysi: Siluriformes)» Neotropical Ichthyology 12 (3): 451-564..
* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ www.fishbase.org
* ↑ (Ingelesez) Doradidae. Integrated Taxonomic Information System.

## Kanpo estekak

* Datuak: Q796187
* Multimedia: Doradidae / Q796187
* Espezieak: Doradidae
# Dora del Grande

Dora del Grande (Mercedes, Corrientes, Argentina; 1909 – Buenos Aires, Argentina, 1966) argentinar lehen ballet- dantzaria, koreografoa eta irakaslea izan zen. Colon Antzokiko Balet Egonkorreko lehen dantzari bakarlarietakoa izan zen.

## Ibilbidea

Colon Antzokiko elenko egonkorraren dantzari ospetsua izan zen 1926tik aurrera denboraldi askotan. Lehen dantzari eta koreografoa, Esmée Bulnesekin ikasi zuen eta bakarlaria izan zen Blanca Zirmayarekin eta Leticia de la Vegarekin, Adolf Bolm Colon Antzokiko lehen koreografoa zen garaian.
Gainera, Panambi balleta osatu zuen, Margarita Wallmannen zuzendaritzapean, Yurek Shabeleyski eta Ángel Eleta dantzariekin batera. 1931 eta 1936 bitartean Lida Martinoli, María Ruanova eta Boravskirekin dantzatu zen.
Eszenatokia beste dantzari ospetsu batzuekin partekatu zuen, hala nola Eugenio Lapitky, Anna Pavlova eta Mercedes Quintana.
1931n, Pájaro de Fuego dantzatu zuen E. Ansermet zuzendaritzapean eta J. Nijinskirekin. Baletaren irudi handienetako bat izan zen Espainian.
1934an, Jelena Smirnova hil zenean, Del Grande bere katedran sartu zen Kontserbatorioko Dantza Eskolan. Lehiaketa bidez lortu zuen, eta hainbat dantzari-belaunaldi igaro ziren haren klaseetatik.

## Aintzatespenak

* Buenos Aires probintziako Villa Devoton Cantero Central Dora del Grande dago, bere ibilbidearen omenez.

## Antzerkia

* El amor brujo (Antonia Mercé, Victoria Garabato, Ángeles Ruanova, Mercedes Quintana, Gema Castillo, Lydia Galleani, Matilde Ruanova, Teresa Goldkhul eta Adela Goldkhul).
* Pájaro de Fuego.

## Erreferentziak

* ↑ Historia del ballet en Argentina. .
* ↑ Federico Fernandez: "Mantengo el estilo, que no te deje un momento de aburrimiento". .
* ↑ Espacios verdes de Buenos Aires. .

## Bibliografiak

* Gesualdo, Vicente (1998). Breve historia de la música en la Argentina. Buenos Aires: Claridad. 235or. 2020ko abenduaren 1ean kontsultatua.

## Kanpo estekak

* Datuak: Q103865398
# Dora Serrano

Dora Serrano Serrano (Cedillo el Condado, Toledo, 1916ko abenduaren 27a - Iruñea, Nafarroa Garaia, 2013ko azaroaren 1a) militante komunista izan zen.

## Ibilbidea

Dora Serrano nekazarien familia ugari errepublikazale batean jaio zen Cedillo el Condado herrian. 1936ko uztaileko kolpe militarraren ondoren, tropa matxinoak inguruko herrietara hurbildu ahala, familia osoa Madrilera joan zen.
Gerrako urte haietan, Dora Errepublikako Armamentu Idazkariordetzan aritu zen lanean (1937), zehazki arma-fabrika batean, eta Espainiako Alderdi Komunistann, Sobietar Batasunaren Adiskideak -etan, Nazioarteko Sorospen Gorrian eta Gazteria Sozialista Bateratuak -en afiliatu zen. Gerra amaitzean atxilotu zuten, bere familiako hainbat kiderekin batera. Bere aita eta anaia epaitu zituzten epaiketa sumarisimoan, eta hainbat urtez espetxeratu zituzten, eta Dora Las Ventas-eko emakumeen kartzelan egon zen hainbat hilabetez. 1939an atera zen espetxetik.
1940ko hamarkadan Iruñeara joan zen bizitzera, bere ahizpa bat bizi zen bertan, eta janari-denda txiki bat ireki zuen Descalzos kalean. Nafarroako hiriburuan bertan, sortzen ari zen PCEren erakunde hasiberriarekin harremanetan jarri zen. Erakunde horretan, besteak beste, Fernando Gómez Urrutia zegoen, bere lehen senarra izango zena (1961ean hil zen arte), eta Jesús Monzonen koinatua eta laguna zen. Talde komunista osatzen zuten kideak 1943ko abuztuaren 23an atxilotu zituzten, eta Madrilgo Poliziaren Zuzendaritza Nagusira eraman zuten.
Sei urteko kartzela-zigorra ezarri zioten Dora Serranori, nahiz eta ezin izan zen haren aurkako ezer frogatu. Franco hil ondoren, Dora Serranok PCErekin lotu zen berriro, eta legeztatu ondoren militante aktiboenetako bat bihurtu zen. Iruñeko udal hauteskundeetan parte hartu zuen 1979an. 1980an onik atera zen Iruñeko PCEren egoitzarn aurka jarritako bonbaren eztandatik.

## Omenaldiak

* 1992an, Nafarroako CCOO sindikatuaren V. Biltzarrean, omenaldia eskaini zitzaien Jacinto Otxoari eta Dora Serranori.
* 2024an Iruñeko Udalak erabaki zuen Frankismoak errepresaliatutako 10 emakumeren izena jartzea Hego Txantreako kale eta plazei: Dora Serrano Serrano, Julia Bea Soto, Julia Fernández Zabaleta, Aurora Gómez Urrutia ; Mª Luisa Elío Bernal; Josefina Guerendiain Caro; Nemesia Baztán Turrau; Ramona Zapatero Zapatel; Matilde Huici Navaz eta Mª Carmen Húder Carlosena.

## Erreferentziak

* ↑ (Gaztelaniaz) Perez Ibarrola, Nerea. (2021). «Ilusión y supervivencia. Vida y compromiso de Dora Serrano» Nuestra Historia 12: 309-315. ISSN 2529-9808..
* ↑ (Gaztelaniaz) l.c. (2013-11-03). «Fallece a los 96 años Dora Serrano, histórica activista del Partido Comunista en Navarra» Diario de Noticias de Navarra (Noiz kontsultatua: 2023-04-17).
* ↑ (Gaztelaniaz) «Fallece Dora Serrano, histórica militante de las JSU y PCE-EPK» www.gaztekomunistak.com (Noiz kontsultatua: 2023-04-17).
* ↑ SL, TAI GABE DIGITALA. (2024-02-19). «Diez represaliadas por el franquismo nombrarán calles en la Txantrea» naiz: (Noiz kontsultatua: 2024-02-28).

## Kanpo estekak

* Datuak: Q117767308
# Dora Yates

Dora Esther Yates (Liverpool, 1879ko azaroaren 26a – 1974ko urtarrilaren 12a) bibliografo britainiarra izan zen, hizkuntzalari eta ikertzailea ijitoen erromaniera hizkuntzan. Judua jatorriz, ijitoen erromani kulturarekin lotura estua izan zuen bizitza guztian, eta Britainia Handiko ijitoen elkarteen partaide izan zen 20. mendean.

## Bizitza

Yates 1879an jaio zen Liverpoolen. Hannah (Keyser) eta George Samuel Yates-en zortzi haurretako bat izan zen. Ingelesa eta hebreera irakurtzen eta idazten ikasi zuen bere kasa bost urte bete baino lehen, eta 16 urte zituenean jada unibertsitatean zegoen. Arrakasta izan zuen unibertsitatean, eta han hainbat hizkuntzatako aditua bilakatu zen (gotikoa, alemana, anglosaxoia eta ingeles zaharra) eta erromani komunitatearen berri ere ikasi zen.
Ingalaterran gradu mailako unibertsitate titulu bat lortu zuen lehen emakume judua izan baitzen. Hitzez menderatzen zituen frantsesa, ingelesa, alemana eta erromanieraren dialekto nagusiak.
John Sampsonek osatu zuen The Dialect of the Gypsies of Wales liburuan kolaboratzaile funtsekoa izan. Galesko erromanieran eta Ingalaterrako erromanieran aditua bilakatu zen.

## Erreferentziak

* Artikulu hau, osorik edo zatiren batean, ingelesezko wikipediako «Dora Yates» artikulutik itzulia izan da, 2022-01-17 data duen 1066247668 bertsioa oinarritzat hartuta. Sartze-datarik ez duten erreferentziak, edo 2022-01-17 baino lehenago datatuak, jatorrizko artikulutik ekarri dira itzulpenarekin batera.
* ↑ (Ingelesez) Higham, Jenny. «Library Guides: Special Collections & Archives : Dora Yates (1879-1974)» libguides.liverpool.ac.uk.
* ↑ «Papers of Dora Esther Yates - Archives Hub» archiveshub.jisc.ac.uk.
* Datuak: Q18527764
# Dora udalerria, Moultrie konderria

Dora udalerria Ameriketako Estatu Batuetako Illinois estatuko udalerri bat da, Moultrie konderrian. Azken zentsuaren arabera 712 biztanle zituen, 35.04 milia karratu (90.8 km$^2$) eremuan.

## Ekonomia

2020ko zentsuaren arabera, Dora udalerrian 382 etxebizitza zeuden. Per capita diru-sarrerak 26.320 estatubatuar dolar ziren.

## Kanpo estekak

* Datuak: Q5297447
# Dorado

Dorado (euskaraz: « urre-koloreko edo urrezko») gaztelaniazko hitza, izan daiteke:
* Dorado, Hego Hemisferioko konstelazioa;
* Dorado, Puerto Ricoko udalerria;
* Salminus generoko arrainen izen arrunta.

## Iksu, gainera

* El Dorado
# Diploide

Zelula diploideak (2n) kromosoma bakoitzaren bi kopia dituztenak dira. Zelula haploideak (n), aldiz, kromosoma bakoitzaren kopia bakarra dute (gametoak, adibidez).
Gizakiaren zelula somatikoek 46 kromosoma dituzte, 23 bikoteetan (23 x 2) agertuak. Hori da haien zenbaki diploidea. Meiosian sortutako gametoek kopuru horren erdia dute, 23, prozesu meiotikoan kromosomek haien bikotea galtzen dutelako.
Orokorrean, izaki diploideek karaktere edo ezaugarri bakoitzarentzat bi gene (alelo) dituzte, bana kromosoma-bikotean. Bi alelo berdinak direnean izakia homozigotoa da, eta desberdinak direnean heterozigotoa.
Bizidun eukariotoen zelula gehienak diploideak dira. Horrek babesten die hautespen naturalaren aurrean, material genetikoan sortzen diren akatsak ez baitira beti fenotipoan agertzen (kromosomaren bigarren kopiari esker).

## Ikus, gainera

* Haploide

## Kanpo estekak

* Datuak: Q504520
# Drezzo

Drezzo Italiako udalerri bat da. Comoko probintzian dago, Lombardia eskualdean. 1.296 biztanle ditu, 1,95 kilometro koadroko azaleran banatuta.

## Mugakideak

Drezzok honako udalerri hauekin egiten du muga:
Faloppio Parè Ronago Uggiate-Trevano Chiasso Ticino

## Kanpo estekak

* Datuak: Q47124
* Multimedia: Drezzo / Q47124
# Driade

Greziar mitologian, Driadeak haritzetako lamiak dira bereziki, eta, orokorrean, zuhaitz guztietakoak.
"Hesperideen Zuhaitza" izeneko zuhaitz batetik jaio ziren. Horietako batzuk, Hesperideen lorategira zihoazen, bertan zeuden urre koloreko sagarrak babestera. Driadeak ez dira hilezkorrak, baina denbora luzez bizi daitezke. Ezagunenen artean, Euridize nabarmendu behar da, Orfeoren emaztea.
Tradizio berantiarrak, Driade eta Hamadriadeen artean bereizten du. Azken hauek, zuhaitz zehatz bati lotuta daude tradizio horren arabera, lehenengoak, basoetatik aske ibiltzen ziren bitartean.

## Iturriak

* Kalimako IV-V. ereserkiak 75
* Estazio Tebaida IV. 259
* Panopoliseko Nono Dionisiakoak III. 61, XV. 370
* Opiano Zinegetikoak I. 77, IV. 265
* Ovidio Fastos IV. 75
* Ovidio Metamorfosiak III. 505, VI. 453, VIII. 738, XI. 47, XIV. 326 eta 513
* Pausanias VIII. 4.2, X. 32.9
* Propertzio Elegiak I. 20
* Valerio Flaco Argonautikak I. 105

## Kanpo estekak

* Datuak: Q202474
* Multimedia: Dryads / Q202474
# Dridu

Dridu Errumaniako udalerri bat da, Ialomița konderrian. 3.213 biztanle ditu, 71 kilometro koadroko azaleran banatuta.

## Herriak

Udalerrian honako herriak daude:
Dridu $^{(en)}$ Dridu-Snagov $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16426769
# Driebes

Driebes Guadalajarako udalerria da, La Alcarria eskualdean dagoena.
2009ko urtarrilaren 1eko erroldaren arabera 450 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q1654309
* Multimedia: Driebes / Q1654309
# Driedorf

Driedorf Alemaniako udalerria da. Hessen estatuan kokatuta dago, [[Lahn-Dill barrutia|Lahn-Dill]] barrutian. 2014an 5.078 biztanle zituen 47,55 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q284824
* Multimedia: Driedorf / Q284824
# Driekske van Bussel

Driekske van Bussel (Asten, 1868ko azaroaren 18a - Helmond, 1951ko apirilaren 27a) arkularia zen. Herbehereak ordezkatu zuen 1920ko Udako Olinpiar Jokoetan.

## Erreferentziak

* ↑ Driekske van Bussel

## Kanpo estekak

* Datuak: Q934707
# Dricourt

Dricourt Frantziako udalerri bat da Ardenak departamenduan dagoena, Ekialde Handia eskualdean. 2013an 97 biztanle zituen.

## Demografia
### Biztanleria

2007an Dricourt udalerrian erroldatutako biztanleak 85 ziren. Familiak 32 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 4 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 35 etxebizitza zeuden, 30 familiaren etxebizitza nagusia ziren eta 5 hutsik zeuden. Etxebizitza guzti hauek 35etxeak ziren. 30 etxebizitza nagusietatik 24 bere jabearen bizilekua ziren, 4 alokairuan okupaturik zeuden eta 2 doan lagata zeuden; 1ek hiru gela zituen, 8 etxek lau zituzten eta 21 etxek bost zituzten. 19 etxek euren parking plaza propioa zuten azpian. 19 etxetan ibilgailu bat zegoen eta 8 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Dricourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 4 |
| 4 | 65-69 | 4 |
| 0 | 60-64 | 0 |
| 0 | 55-59 | 4 |
| 0 | 50-54 | 0 |
| 12 | 45-49 | 0 |
| 0 | 40-44 | 8 |
| 0 | 35-39 | 0 |
| 8 | 30-34 | 4 |
| 0 | 25-29 | 0 |
| 8 | 20-24 | 8 |
| 4 | 15-19 | 0 |
| 0 | 10-14 | 4 |
| 0 | 5-9 | 0 |
| 16 | 0tik 4ra | 0 |

## Ekonomia

2007an lan egiteko adina zuten pertsonak 58 ziren, horien artean 40 aktiboak ziren eta 18 inaktiboak ziren. 40 pertsona aktiboetatik 34 lanean zeuden (21 gizon eta 13 emakume) eta 6 langabezian zeuden (3 gizon eta 3 emakume). 18 pertsona inaktiboetatik 1 erretiraturik zegoen, 2 ikasten zeuden eta 15 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 ibilgailuen saltze eta konpontze enpresa zen eta 1 garraio enpresa zen.
2000. urtean Dricourt udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q587286
* Multimedia: Dricourt / Q587286
# Dymaxion

Dymaxion hitza Buckminster Fullerrek bere asmakizun askotan erabili zuen marka da. "Dynamic maximum tension" (gehienezko tentsio dinamikoa) adierazpenaren laburdura bat da.
Terminoa Fuller-etzat asmatu zuen 1928an Waldo Warren-ek, "irrati" hitza asmatzeagatik ospetsua zen publizitate adituak. Fullerrek marka izen bat zuen bere lehen eredu arkitektonikorako, gero Dymaxion etxea izenez ezagutzen dena.

## Kanpo estekak

* Datuak: Q1268822
# Dymaxion etxea

Dymaxion etxea Buckminster Fuller asmatzaileak garatu zuen eraikuntza-tekniketan aurkitutako akats asko zuzentzeko. Fullerrek etxeko bertsio asko diseinatu zituen une desberdinetan, eta aurrez fabrikatutako kit batzuk ziren, leku edo ingurune guztietarako egokiak izateko eta baliabideak modu eraginkorrean erabiltzeko diseinatuak. Bere diseinuan garrantzi handia izan zuen garraiatzeko eta mihiztatzeko erraztasuna.
Dymaxion hitza Fullerrek bere asmakizun askorentzat erabili zuen marka da.

## Kanpo estekak

* Datuak: Q2497291
* Multimedia: Dymaxion House / Q2497291